open-index/open-wikipedia-markdown huggingface dataset:
Oskars Putniņš

**Oskars Putniņš** (dzimis 1987. gada 16. aprīlī) ir latviešu ekonomists, uzņēmējs, IT speciālists un politiķis, bijis Rīgas domes deputāts. Pārstāvēja Rīgas domes neatkarīgo deputātu bloku "Rīgai!". Iepriekš bijis Reformu partijas un partijas Latvijas Attīstībai biedrs.

Brālis Renārs Putniņš — neiroķirurgs un politiķis.
Pablo Sarabia

**Pablo Sarabia** (, dzimis ) ir spāņu futbolists, spēlē pussarga pozīcijā, Spānijas futbola izlases dalībnieks. Kopš 2023. gada Sarabia pārstāv Anglijas Premjerlīgas komandu ''Wolverhampton Wanderers''.

## Sasniegumi
**Paris Saint-Germain**

* Francijas 1. līga: 2019—20, 2021—22
* Coupe de France: 2019—20, 2020—21
* Coupe de la Ligue: 2019—20
* Trophée des Champions: 2019, 2020, 2022
**Sporting CP**

* Taça da Liga: 2021—22

## Ārējās saites
Peachocaris

***Peachocaris*** ir lofogastrīdu kārtas un *[[Peachocarididae]]* dzimtas augstāko vēžu izmirusi ģints. Sākotnējais nosaukums tai bija *Peachella*Schram, 1974, kuru amerikāņu paleontologs Frederiks Šrams izveidoja uz iepriekš aprakstītās sugas (*Anthracophausia strongi* Brooks, 1962) pamata. Taču 1976. gadā Šrams ģintij deva pašreizējo nosaukumu, tā kā Peachella nosaukums jau 1910. gadā bija dots kādai trilobītu ģintij. Nosaukums ir dots par godu britu paleontologam Benjaminam Pīčam. *Peachocaris* pārstāvji bija sīki vēzīši, kas dzīvoja Ziemeļamerikā (Ilinoisas štats) karbona perioda otrajā pusē. Ģintī pašreiz ir zināmas 2 sugas.

## Apraksts
Karapaksa rostrums ir vidēji liels, taisns un ķīļveidīgi nosmailināts. Fasetveidīgās acis ir samērā lielas un sfēriskas. Antenulas vicveida zari pēc izmēra ir apmēram vienādi, un aptuveni ir tik pat gari, kā karapakss mugurpusē. Abdomena segmenti (pleomēri) apmēram ir līdzīgi, bet to pleirālās plātnītes sānos ir noapaļotas. Vēderkājas ir ar protopdītiem, kas sastāv no viena vai diviem segmentiem, bet to endopodīti un eksopodīti ir lēverainu sloksnīšu veidā. Astes spuras uropodi ir mazi.

## Sistemātika
Ģintī ir zināmas 2 sugas.
* ģints: † Peachocaris Schram, 1976
:* suga: † *Peachocaris strongi* Brooks, 1962
:* suga: † *Peachocaris acanthouraea* Shram, 1984

(†) — izmirušu organismu grupa.

## Atsauces
Vladimirs Mirskis

**Vladimirs Mirskis** (1920—1998) bija krievu skolotājs, Latvijas Universitātes Filoloģijas fakultātes Krievu literatūras katedras docents (1978), Rīgas Pareizticīgo garīgā semināra pasniedzējs. 

## Dzīvesgājums
Dzimis 1920. gada 21. decembrī Odesā kalpotāja ģimenē. Pēc Krievijas pilsoņu kara kopā ar vecākiem pārcēlās uz dzīvi Viļņā, kopš 1929. gada kopā ar māti dzīvoja Rīgā, mācījās Rīgas 9. pamatskolā un Rīgas Valsts ģimnāzijā, kuru absolvēja 1941. gadā. Pēc Otrā pasaules kara līdz 1947. gadam mācījās skolotāju institūtā un ieguva krievu valodas un literatūras skolotāja specialitāti.  

Strādāja par skolotāju dažādās Rīgas skolās. 1951. gadā apprecējās ar Irēnu (Irinu) Osi.

Pēc aspirantūras Maskavas apgabala N. Krupskas Pedagoģijas institūta (*Московского областного педагогического институт имени Н.К. Крупской*) neklātienes nodaļā (1959—1963)  Vladimirs Mirskis no 1964. gada bija LVU Krievu literatūras katedras pasniedzējs. 1966. gadā viņš aizstāvēja zinātņu kandidāta disertāciju "Krievu ģimenes tautasdziesmas" (*Русские народные семейные песни*) un 1978. gadā tika ievēlēts par docentu.

Sava mūža pēdējos gados mācīja senkrievu literatūru Rīgas Pareizticīgo garīgajā seminārā.

Miris 1998. gada 19. septembrī Rīgā.

## Darbi
* *Сравнительная поэтика лирических песен разных народов* (Salīdzinošā dažādu tautu lirisko dziesmu poētika) 
* *Древнерусская литература.* Rīga: Zvaigzne, 1982. (hrestomātija "Senkrievu literatūra")
* *О вере, России, душе.* Rīga: Улей 1991. ("Par ticību, Krieviju, dvēseli"), garīgā dzeja, lirika, atdzejojumi 
* *Ступени.* 1937. – 1997. gadu dzeja Rīga: Улей 1998. ("Pakāpieni"). 
* *Молитва матери, или горькие и сладкие плоды.* ("Mātes lūgšana, vai rūgtie un saldie augļi").

## Atsauces
Anatolijs Aleksejevs

**Anatolijs Aleksejevs** (dzimis 1935. gada 1. novembrī) ir Latvijas krievu inženieris un sabiedriskais darbinieks. Bijušais rūpnīcas direktors, 1989. gada janvārī viņš piedalījās Interfrontes dibināšanā, bija tās prezidija priekšsēdētājs kopā ar Igoru Lopatinu.  

1990. gadā viņu ievēlēja par Latvijas Republikas Augstākās padomes deputātu no 48. Rīgas vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju. 

Pēc Augusta puča izgāšanās Latvijas Republikas Augstākā padome sakarā ar Aleksejeva un vairāku citi deputātu pretvalstisko darbību Barikāžu laikā laikā izveidoja parlamentārās izmeklēšanas komisiju. Pēc komisijas slēdziena apstiprināšanas 1992. gada 9. jūlijā Augstākā padome nolēma viņam anulēt deputāta mandātu (94 deputāti par, 23 pret, 2 atturējās).

Nekustamo īpašumu denacionalizācijas laikā 1992. gadā Aleksejevs atguva sava tēva namīpašumus un ieguva piecus Rīgas namus, ieskaitot īres namu Krišjāņa Valdemāra un Hanzas ielas stūrī. Pēc Daiņa Īvāna teiktā, kad īrnieki esot kurnējuši pret augstajām maksām, Aleksejevs atbildējis: "Politika ir politika, bet bizness ir bizness".

## Atsauces
Peachocarididae

***Peachocarididae*** ir lofogastrīdu kārtas augstāko vēžu izmirusi dzimta.
Dzimtu 1986. gadā izdalīja amerikāņu paleontologs Frederiks Šrams. Dzimtā ir tikai viena ģints ar divām sugām. *Peachocarididae* dzimtas pārstāvji dzīvoja karbona perioda otrajā pusē Ziemeļamerikā.

## ''Apraksts''
Peachocarididae atšķiras no citām lofogastrīdu dzimtām ar to, ka šīs dzimtas pārstāvjiem nav žokļkāju, bet visi 8 krūšu kāju endopodi ir ejkājas. Vēl (cik zināms) abdomena pēdējais segments (pleomērs) nav pārdalīts ar šķērsenisku šuvi.

## Sistemātika
Dzimtā ir viena izmirusi ģints ar 2 sugām.
* dzimta: † Peachocarididae Schram, 1986
:* ģints: † Peachocaris Schram, 1976
::* suga: † *Peachocaris strongi* Brooks, 1962
::* suga: † *Peachocaris acanthouraea* Shram, 1984

(†) - izmirušu organismu grupa. 

## Atsauces
Pasaules karš Z

**"Pasaules karš Z"** () ir 2013. gada ASV asa sižeta šausmu filma, kuras režisors ir Marks Forsters. Filma balstīta uz Maksa Brūksa tāda paša nosaukuma romānu.

Filma stāsta par bijušo ANO darbinieku, kurš cenšas apturēt zombiju vīrusa pandēmiju. Galvenās lomas atveido Breds Pits, Mireilla Īnosa un Džeimss Beidžs Deils. Filmas pirmizrāde notika 2013. gada 2. jūnijā *Empire Cinema* kinoteātrī.

## Atsauces

## Ārējās saites
P=NP problēma

**P=NP problēma** ir nozīmīga neatrisināta problēma datorzinātnē. Problēma apzīmē šādu jautājumu: "Vai uzdevums, kura risinājumu ir ātri pārbaudīt, ir arī ātri atrisināms?". Par problēmas pierādījumu vai apgāšanu Kleja Matemātikas institūts (ASV) ir piesolījuši atlīdzību — 1 miljonu ASV dolāru.

Ar vārdu "ātrs" tiek apzīmēts algoritms, kas uzdevumu spēj atrisināt polinomiālā laika posmā (nevis eksponenciālā laika posmā). Šie uzdevumi pieder pie P sarežģītības klases. Ir uzdevumi, kurus nevar atrisināt ātri, savukārt var ātri pārbaudīt, vai konkrētais risinājums ir pareizs. Šādi uzdevumi pieder pie NP klases.

Ja tiktu atrasta pozitīva atbilde uz P=NP problēmu, tas nozīmētu, ka daudzu veidu sarežģītus uzdevumus ir iespējams atrisināt vienkāršāk, nekā to spēj izdarīt pašlaik. Tam būtu liela ietekme matemātikā, kriptogrāfijā, algoritmu izpētē, spēļu teorijā, multimediju apstrādē, filozofijā, ekonomikā un daudzās citās jomās. Lielākā daļa zinātnieku un pētnieku uzskata, ka P≠NP.

## Atsauces
Luņins

**Luņins** () ir krievu cilmes uzvārds. Cilvēki ar šādu uzvārdu:

* Andrijs Luņins (*Андрій Лунін*; 1999) — ukraiņu futbolists;
* Dmitro Luņins (*Дмитро Лунін*; 1980) — ukraiņu uzņēmējs, tiesību zinātņu doktors un valstsvīrs.
Jurijs Antons

**Jurijs Antons** (1956) ir Latvijas vācu inženieris un sabiedriskais darbinieks. Bijušais Liepājas Vispārējās celtniecības tresta LKP komitejas sekretārs.

1990. gadā viņu ievēlēja par Latvijas Republikas Augstākās padomes deputātu no 94. Liepājas vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".

Pēc Augusta puča izgāšanās Latvijas Republikas Augstākā padome sakarā ar vairāku deputātu pretvalstisko darbību Barikāžu laikā laikā izveidoja parlamentārās izmeklēšanas komisiju. Pēc komisijas slēdziena apstiprināšanas 1992. gada 9. jūlijā Augstākā padome nolēma Antonam anulēt deputāta mandātu (94 deputāti par, 24 pret, 1 atturējās).

## Atsauces
Inkubācijas periods

**Inkubācijas periods** ir laika posms no organisma inficēšanās līdz brīdim, kad parādās pirmie slimības simptomi. Inkubācijas perioda ilgums slimībām var būt dažāds — saindēšanās laikā tas var ilgt no dažām minūtēm līdz vairākām stundām, savukārt iegūtā imūndeficīta sindroma vai Kreicfelda-Jakoba slimības inkubācijas periods var ilgt vairāk nekā 15 gadus.

## Atsauces

## Ārējās saites
Arktikas Institūta salas

**Arktikas Institūta salas** () ir Krievijai piederoša neapdzīvotu salu grupa Ziemeļu Ledus okeānā. Administratīvi ietilpst Krasnojarskas novada Taimiras Dolganu—Ņencu rajonā.

## Ģeogrāfija
Salas izvietojušās Karas jūras dienvidaustrumos  uz ziemeļrietumiem no Taimiras pussalas un Pjasinas līča. Tuvākā cietzeme ir 37 km uz ziemeļiem esošās Izvestijas CIK salas. Arhipelāgā ietilpst četras salas. Lielākā arhipelāga sala ir Boļšoja, kurā atrodas arī arhipelāga augstākais punkts  vjl. Citas arhipelāga salas ir Sidorova sala dienvidos, Malijas sala dienvidaustrumos, kā arī bezvārda smilšu strēle austrumos. Salas ieskauj zemas smilšu strēles, veidojot vairākas lielas un seklas lagūnas.

Sala atrodas arktiskās tundras dabas zonā. Augājs nabadzīgs, galvenokārt ķērpji un sūnas. Arhipelāgs ietilpst Lielā Arktikas dabas rezervāta teritorijā.

## Vēsture
Sidorova salu 1932. gada 13. augustā atklāja vienas ekspedīcijas divi atsevišķi ejošie kuģi *Sibirjakov* un *Rusanov*, bet 1933. gadā tā pati ekspedīcija atklāja Boļšojas salu. Arhipelāgs nosaukts par godu Vissavienības Arktikas institūtam (mūsdienās — Arktikas un Antarktikas zinātniski pētnieciskais institūts).

## Atsauces

## Ārējās saites
Ondržejs Kaše

**Ondržejs Kaše** (), dzimis ) ir Čehijas hokejists, spēlē uzbrucēja pozīcijā. Kopš 2023. gada Kaše spēlē Čehijas Ekstralīgas komandā HC Litvínov.

## Spēlētāja karjera
2020. gada 21. februārī tika turp aizmainīts no Anahaimas "Ducks", pretī "Ducks" saņemot 2020. gada NHL drafta 1. kārtas izvēli, uzbrucēju Deividu Beiku un aizsargu Akselu Andersonu. Pārstāvējis arī NHL komandas Bostonas "Bruins", Toronto "Maple Leafs" un Karolīnas "Hurricanes".

## Ārējās saites
Ēnu jūra

**Ēnu jūra** () ir dokumentāla filma par to, kā vides aktīvisti, Meksikas jūras kara flote un izmeklētāji mēģina novērst Kalifornijas līča cūkdelfīna izmiršanu, veicot pētījumus un cīnoties pret meksikāņu karteļiem un ķīniešu mafiju. Stundu un 44 minūtes ilgās filmas režisors ir Ričards Ladkāni, tās pirmizrāde notika Austrijā 2019. gada 20. septembrī.

## Atsauces
Īkstrums

**Īkstrums**, arī **Ikstrums**, augštecē **Īkstruma kanāls**, ir upe Latvijā, Zemgalē, tek caur Bauskas novada, Codes, Mežotnes un Iecavas pagastiem. Īkstrums ietek Iecavā kā kreisā krasta pieteka, tas sākas uz dienvidrietumiem no Codes kā agrākā Garozes upes augštece. Garums — 23 vai 28 km.

Upes ieteka Iecavā atrodas pie Zālītes. Tek vispirms austrumu virzienā līdz Garozei, pēc tam pagriežas uz ziemeļiem. Lielā daļā tecējuma Īkstruma gultne ir regulēta, baseinu veido galvenokārt novadgrāvji. Ievērojamākās apdzīvotās vietas krastos: Code, Bērzmuiža, Zālīte.

## Pietekas
* Dolīte (labā krasta pieteka)

## Literatūra
Īkstrums pieminēts Edvarta Virzas dzejoļos.

## Atsauces


Īkstruma upīte Codē.jpg|Īkstruma upīte Codē
Ikstrums pie Zorgiem 1.JPG|Īkstrums pie Zorģiem
Valentins Gapoņenko

**Valentins Gapoņenko** (dzimis 1929. gada 29. aprīlī, miris 2018. gada 14. maijā) bija Padomju armijas virsnieks un sabiedriskais darbinieks. Bijušais Baltijas kara apgabala robežapsardzības karaspēka priekšnieks, ģenerālleitnants.

1990. gadā viņu ievēlēja par Latvijas Republikas Augstākās padomes deputātu no 103. Ventspils vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".

Pēc Augusta puča izgāšanās Latvijas Republikas Augstākā padome sakarā ar pretvalstisko darbību Barikāžu laikā laikā viņam 1992. gada 29. janvārī anulēja deputāta mandātu.

## Atsauces

## Ārējās saites
* https://web.archive.org/web/20240724090029/https://shieldandsword.mozohin.ru/personnel/2018/gaponenko_v_k.htm
Ādolfs (priekšvārds)

**Ādolfs** ir vīriešu priekšvārds, īsie varianti var būt **Ādis** vai **Ādijs**. Seno ģermāņu valodā varējis nozīmēt "cēls vilks" (no elementiem *Adal — cēls un *wulf — vilks), "mirdzošs vilks", "spožs vilks" vai "vilka spēks" (no elementiem *Wald — spēks, spozme un *wulf — vilks). Latviešu kalendārā Ādolfa vārdadiena ir 27. septembrī.
Sofija Kenina

**Sofija Anna Kenina** (; dzimusi  Maskavā, Krievijā) ir profesionāla Krievijas izcelsmes ASV tenisiste. Viņas lielākais sasniegums ir uzvara 2020. gada Austrālijas atklātajā čempionātā tenisā.

S. Keninas vecāki ir Krievijas emigranti, kuri 1987. gadā bija pārcēlušies dzīvot no PSRS uz ASV. Ģimene apmetās Maskavā uz laiku, kad piedzima Sofija, lai pēc dažiem mēnešiem atkal atgrieztos ASV.

Pēc uzvaras 2020. gada Austrālijas atklātajā čempionātā tenisā, šajā pašā sezonā sasniedza arī Francijas atklātā čempionāta finālu, kur piekāpās Igai Švjontekai no Polijas.

## Statistika

### Vietas ''Grand Slam'' turnīros

|}

### Grand Slam fināli

#### Uzvaras

#### Zaudējumi

## Ārējās saites
Jevgeņijs Jagupecs

**Jevgeņijs Jagupecs** (dzimis 1946. gada 27. jūnijā Doneckas apgabalā Ukrainas PSR) ir ukraiņu izcelsmes Padomju armijas virsnieks, inženieris un sabiedriskais darbinieks.

Bijušais Daugavpils kara aviācijas skolas pasniedzējs, pulkvedis. 1990. gadā viņu ievēlēja par Latvijas Republikas Augstākās padomes deputātu no 78. Daugavpils vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība". Augusta puča 1991. gada 21. augustā Jevgeņijs Jagupecs balsoja pret konstitucionālā likuma “Par Latvijas Republikas valstisko statusu” pieņemšanu.

Pēc Augusta puča izgāšanās Latvijas Republikas Augstākā padome 1991. gada 29. augustā pieņēma lēmumu "Par tautas deputātu — militārpersonu statusu", kurā prasīja deputātiem — militārpersonām Viktoram Alksnim, J. Jagupecam un Igoram Rjabiņinam iesniegt juridiski apstiprinātu ziņojumu PSRS aizsardzības ministram par atvaļināšanu rezervē. Tā kā viņi to nedarīja, tad Augstākā padome 1991. gada 2. oktobrī anulēja viņiem kā militārpersonām deputāta mandātu.

Pēc pārcelšanās uz Krieviju J. Jagupecs strādāja Aviācijas un kosmosa tehnikas zinātniskās pētniecības institūtā Maskavā, vēlāk Krievijas valsts enerģētikas un elektrifikācijas akciju sabiedrībā “Vienotā Krievijas energosistēma”, 2006. gadā bija investīciju grupas “Sojuzņeftegaz” pārstāvis.

## Atsauces
Jurijs Ļaļins

**Jurijs Ļaļins** (dzimis 1941. gada 1. martā) ir Latvijas ukraiņu politiķis. Bijušais LKP Ļeņingradas (Kurzemes) rajona komitejas 1. sekretārs un tautas deputātu padomes (TDP) izpildkomitejas priekšsēdētājs.

Dzimis 1941. gadā Luhanskas apgabala Svatovē. Dzīvojis Latvijā no 1946. gada, līdz 1990. gada janvārim latviešu valodu nebija apguvis. No 1960. līdz 1972. gadam strādāja Rīgas 1. mēbeļu kombinātā (vēlāk – a/s "Zunda"). Tajā pašā gadā pabeidzis Latvijas Valsts universitāti kā ekonomists, kā arī sācis strādāt kā rūpniecības un transporta jautājumu funkcionārs dažādos partijas amatos. 1982. gadā kļuvis par rajona tautas deputātu padomes izpildkomitejas priekšsēdētāju.

1990. gadā viņu ievēlēja par Latvijas Republikas Augstākās padomes deputātu no 13. Rīgas vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība". 

Pēc Augusta puča izgāšanās Latvijas Republikas Augstākā padome sakarā ar vairāku deputātu pretvalstisko darbību Barikāžu un puča laikā izveidoja parlamentārās izmeklēšanas komisiju. Pēc komisijas slēdziena apstiprināšanas 1992. gada 9. jūlijā Augstākā padome nolēma Ļaļinam anulēt deputāta mandātu (93 deputāti par, 24 pret, viens atturējās).

Kā 1991. gada decembrī ziņoja laikraksts Brīvā Latvija, Ļaļins piedalījās padomju armijas karavīru un veterānu biedrības "Veterānu tiesību aizsargāšanas apvienība" izveidē, kas aizvietoja Latvijas valdības aizliegto Latvijas PSR Kara un darba veterānu padomi. 90. gadu beigās plašsaziņas līdzekļos parādījās apgalvojumi, balstīti uz aktīvistu grupas izdevuma "Tautas izlūkošanas biļetens" datiem, ka Ļaļins esot bijis Rīgas pilsētas "Ļeņingradas rajona pagrīdes" pirmais sekretārs un dzīvoklī Maskavas ielā pulcējis prokrieviskus aktīvistus. Ap 2000. gadu Ļaļins darbojās kokmateriālu biznesā.

## Atsauces
2020. gada Austrālijas atklātais čempionāts tenisā

**2020. gada [[Austrālijas atklātais čempionāts tenisā]]** bija 2020. gada pirmais *[[Grand Slam (teniss)|Grand Slam]]* turnīrs, kas no 20. janvāra līdz 2. februārim notika Austrālijas pilsētā Melburnā. Tas tika aizvadīts uz cietā seguma kortiem ārpus telpām. Šis bija 108. Austrālijas atklātā čempionāta turnīrs.

## Uzvarētāji

## Ārējās saites
Vilhelmīne Vilka

**Vilhelmīne Vilka** (1894—1977) bija latviešu skolotāja, Latvijas gaidu priekšniece. Žurnāla "Zeltene" izdevēja.

## Dzīvesgājums
Dzimusi 1894. gada 22. septembrī Rīgā. Ieguvusi vācu un franču valodas skolotājas diplomu, 1913. gadā viņa pārcēlās uz Maskavu, Pirmā pasaules kara laikā viņa aktīvi iesaistās Maskavas latviešu kultūras un sabiedriskajās aktivitātēs.
1920. gada decembrī viņa atgriezās Latvijā un 1921. gadā iepazinās ar Latvijas Tautas bankas direktoru Robertu Valdmani, kurš aicināja viņu uzņemties gaidu kustības veidošanu. V. Vilka piedalījās Pasaules gaidu konferencēs.

Otrā pasaules kara laikā 1944. gadā V. Vilka devās bēgļu gaitās uz Austriju, kur vadīja skautu un gaidu darbību latviešu bēgļu nometnēs.
1948. gadā viņa kopā ar meitu pārcēlās uz ASV, 1961. gadā uz Japānu, vēlāk uz Havaju salām.

Mirusi 1977. gada 13. aprīlī, apbedīta Bulverdē, Teksasas štatā.

## Atsauces
Igors Rjabiņins

**Igors Rjabiņins** (dzimis 1936. gada 16. maijā, miris 2022. gada 12. janvārī) bija krievu-padomju virsnieks un sabiedriskais darbinieks. Bijušais PSRS kara flotes viceadmirālis. 1990. gadā viņu ievēlēja par Latvijas Republikas Augstākās padomes deputātu no 96. Liepājas vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".

Pēc Augusta puča izgāšanās Latvijas Republikas Augstākā padome 1991. gada 29. augustā pieņēma lēmumu "Par tautas deputātu — militārpersonu statusu", kurā prasīja deputātiem — militārpersonām Viktoram Alksnim, Jevgeņijam Jagupecam un I. Rjabiņinam iesniegt juridiski apstiprinātu ziņojumu PSRS aizsardzības ministram par atvaļināšanu rezervē. Tā kā viņi to neizdarīja, tad Augstākā Padome 1991. gada 2. oktobrī anulēja viņiem deputāta mandātu.

Pēc atgriešanās Krievijas Federācijā I. Rjabiņins dzīvoja Karaļaučos (Kaļiņingradā), miris 2022. gadā.

## Atsauces
Vladimirs Smirnovs

**Vladimirs Smirnovs** (1952) ir Latvijas krievu virsnieks un sabiedriskais darbinieks. Bijušais Rīgas jūras kara flotes garnizona politpārvaldes priekšnieks.  

1990. gadā viņu ievēlēja par Latvijas Republikas Augstākās padomes deputātu no 12. Rīgas vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".

1992. gada 17. novembrī Smirnovu atbrīvoja no deputāta pienākumu pildīšanas sakarā ar viņa personisko iesniegumu.

## Atsauces
Sverdrupa sala

**Sverdrupa sala** () ir Krievijai piederoša neapdzīvota sala Ziemeļu Ledus okeānā. Administratīvi ietilpst Krasnojarskas novada Taimiras Dolganu—Ņencu rajonā.

## Ģeogrāfija
Salas izvietojušās Karas jūras dienvidos  uz ziemeļiem no Diksonas. Tuvākā cietzeme ir 90 km uz ziemeļaustrumiem esošās Arktikas Institūta salas. Salas virsma ir viegli viļņots paugurlīdzenums, augstākais punkts ir  vjl salas vidienē. Salas piekrastē smilšu līdzenums. Ziemeļrietumos smilšu strēles ieskauj plašu lagūnu.

Sala atrodas arktiskās tundras dabas zonā. Augājs nabadzīgs, galvenokārt ķērpji un sūnas. Arhipelāgs ietilpst Lielā Arktikas dabas rezervāta teritorijā.

## Vēsture
Salu 1893. gada 18. augustā atklāja norvēģu ekspedīcija ar kuģi *Fram*. Salu kuģa kapteiņa Oto Sverdrupa vārdā nosauca ekspedīcijas vadītājs Fritjofs Nansens.

1970. gados salā strādāja hidrogrāfiskās un ģeoloģiskās ekspedīcijas, kas tās dienvidaustrumu piekrastē izbūvēja ziemošanas bāzi ar dzīvojamo baraku, ēdnīcu un sporta zāli, kā arī pirti un vairākām palīgēkām. Mūsdienās pamesta.

## Atsauces
Rīgas Radioizotopu aparatūras būves zinātniskās pētniecības institūts

**Rīgas Radioizotopu aparatūras būves zinātniskās pētniecības institūts (RRAB ZPI)** () bija viens no vadošajiem PSRS pētniecības institūtiem radioizotopu aparatūras ražošanas jomā. Atradās Rīgā; bija pakļauts PSRS Kodolenerģijas un rūpniecības ministrijai.

Pētniecības institūtā ražotās augstas precizitātes iekārtas kontrolēja kodolizmēģinājumus, darbojās visās PSRS kodolelektrostacijās, ieskaitot arī Ignalinas un Ļeņingradas atomelelektrostacijas. Rīgas Radioizotopu aparatūras būves zinātniskās pētniecības institūts apgādāja visu PSRS kodolenerģētiku ar pusvadītāju detektoriem un bija monopolists to ražošanā. Radioaktīvā piesārņojuma mērierīces tika izmantotas kosmosa izpētē, kodoldegvielas ražošanā kodolelektrostacijām, kalnrūpniecības un pārstrādes uzņēmumos, kā arī Čornobiļas atomelektrostacijas katastrofas laikā.

Kopā ar citām augsto tehnoloģiju nozarēm RRAB ZPI ražoja radioelektroniskās iekārtas PSRS militāri rūpnieciskajam kompleksam un piedalījās PSRS kosmosa izpētes programmās: institūtā tika izstrādāti mērinstrumenti un aizsargājošais apvalks “Buran” kosmosa kuģim. Starp institūta klientiem bija ārsti, ģeologi un ekologi.

## Atsauces
Viļņas Annas katoļu baznīca

{
  "type": "ExternalData",
  "service": "geoshape",
  "ids": "Q937290"
}

**Viļņas Svētās Annas baznīca** () ir Romas katoļu baznīca Viļņas vecpilsētā, Lietuvā. Viens no ievērojamākajiem pieminekļiem Viļņas vecpilsētā. Ēkas celtniecība tikusi pabeigta ap 1495.—1500. gadu, celta gotikas stilā. Baznīcas fasāde palikusi gandrīz neskarta kopš uzcelšanas laika.

## Ārējās saites
*
*Ieraksts Lietuvas kultūras vērtību reģistrā
Blanfords

**Blanfords** var būt:

* Henrijs Frānsiss Blanfords (*Henry Francis Blanford*; 1834—1893) ― indiešu meteorologs un paleontologs;
* Viljams Tomass Blanfords (*William Thomas Blanford*, 1832—1905) ― angļu ģeologs un zoologs.
Oostegīti

[thumb|150px|[Sānpeldes|Sānpelde (*Orchestia gammarellus*) ar olām un oostegītiem virs tām.]]
**Oostegīti** ir plānas un elastīgas hitīna plātnītes, kas perakarīdu virskārtas mātītēm atiet no krūšu kāju pamatposmiem (koksopodītiem) mediālā virzienā, un, viduslīnijā savstarpēji sakļaujoties, izveido zem krūtīm perējamo kameru jeb marsūpiju, kur tiek iznēsātas olas un no tām izperēti jaunie vēzīši. Tādējādi oostegītu klātbūtne norāda uz to, ka konkrētie vēžveidīgie pieder perakarīdu taksonam. Oostegītu skaits dažādām perakarīdu grupām var būt atšķirīgs, kas arī ir viena no taksonu noteicošām pazīmēm. Tā, piemēram, šķeltkājiem *[[Stygiomysidae]]* ir četri oostegītu pāri, bet *[[Lepidomysidae]]* septiņi pāri.

## Atsauces
Viktors Stefanovičs

**Viktors Stefanovičs** (dzimis 1930. gada 25. oktobrī Ukrainā) ir Latvijas ukraiņu žurnālists un politiķis. Bijušais laikraksta "Sovetskaja Latvija" redaktora vietnieks.

1990. gadā viņu ievēlēja par Latvijas Republikas Augstākās padomes deputātu no 11. Rīgas vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".

Pēc Augusta puča izgāšanās Latvijas Republikas Augstākā padome sakarā ar vairāku deputātu pretvalstisko darbību Barikāžu laikā laikā izveidoja parlamentārās izmeklēšanas komisiju. Pēc komisijas slēdziena apstiprināšanas 1992. gada 9. jūlijā Augstākā padome nolēma Stefanovičam anulēt deputāta mandātu (92 deputāti par, 24 pret, divi atturējās).

Pēc deputāta pilnvaru laika beigām darbojās Latvijas ukraiņu biedrībā, bija Latvijas Ukraiņu savienības valdes priekšsēdētājs. Darbojās Kultūras ministrijas Mazākumtautību nevalstisko organizāciju pārstāvju konsultatīvajā komitejā.

2006. gadā naturalizācijas ceļā kļuva par Latvijas pilsoni.

## Atsauces
Filips Stroganovs

**Filips Stroganovs** (dzimis 1942. gada 28. oktobrī Ludzas apriņķī; miris 2014. gada 9. februārī Ludzā) bija latviešu mehāniķis, sabiedriskais darbinieks un politiķis. Bijušais Latvijas Komunistiskās partijas Ludzas rajona komitejas 1. sekretārs.

## Politiskā darbība
1980. gadā ievēlēts Ludzas rajona tautas deputātu padomē, 1981. gadā — Latvijas PSR Augstākajā padomē.

1990. gadā viņu ievēlēja par Latvijas Republikas Augstākās padomes deputātu no 150. Zilupes vēlēšanu apgabala. Bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība". Augusta puča laikā 1991. gada 21. augustā F. Stroganovs balsoja pret konstitucionālā likuma “Par Latvijas Republikas valstisko statusu” pieņemšanu.

Pēc Augusta puča izgāšanās Latvijas Republikas Augstākā padome sakarā ar vairāku deputātu pretvalstisko darbību Barikāžu laikā laikā izveidoja parlamentārās izmeklēšanas komisiju. Pēc komisijas slēdziena apstiprināšanas 1992. gada 9. jūlijā Augstākā padome nolēma F. Stroganovam anulēt deputāta mandātu (66 deputāti par, 28 pret, 18 atturējās).

1993. gadā F. Stroganovs tika ievēlēts 5. Saeimā no "Līdztiesības" saraksta. 1994. gadā bijis starp Latvijas Sociālistiskās partijas (LSP) dibinātājiem. 1995. gadā viņam liegta turpmāka līdzdalība Saeimas vēlēšanās par darbību pret Latvijas neatkarību pēc 1991. gada 13. janvāra. 1996. gadā F. Stroganovs kļuva par kustības "Līdztiesība" priekšsēdētāju.

2004. gadā nesekmīgi kandidēja Eiropas Parlamenta vēlēšanās no LSP saraksta. 2005. gadā tiesa ļāva F. Stroganovam kandidēt pašvaldību vēlēšanās un tā paša gada pašvaldību vēlēšanās viņš tika ievēlēts Ludzas pilsētas domē no LSP saraksta.

Miris 2014. gada 9. februārī. Apbedīts Ludzas pilsētas Centrālajos kapos.

## Atsauces
Žumberaki

**Žumberaki** () jeb **Gorjanci** () ir kalnu grēda Horvātijas ziemeļrietumos un Slovēnijas dienvidaustrumos 430 km² platībā starp Krkas upi ziemeļos un Kupas upi dienvidos. Šo kalnu apvidū atrodas Jastrebarsko, Ozaļa, Samobora Horvatijā, kā arī Novo Mesto, Brežica un Kostaņevice pie Krkas Slovēnijā. Grēdas augstākā virsotne Sveta Gera jeb Trdinas kalns ir robežstrīdus objekts starp Horvātiju un Slovēniju.

## Galerija

Pogled na Okić s podnožja Plešivice.jpg|Okiča
Kartuzijanski samostan Pleterje, Slovenija 2004.jpg|Pleterjes klosteris
Plesivica_from_Japetic.jpg
Mrzlopoljepogledzima.JPG


## Ārējās saites
Drīss Deveneinss

**Drīss Deveneinss** (; dzimis ) ir Beļģijas šosejas riteņbraucējs, pārstāv UCI WorldTeam komandu **.

2020. gada 2. februārī uzvarēja *[[2020. gada Cadel Evans Great Ocean Road Race|Cadel Evans Great Ocean Road Race]]* sacensībās, gūstot savu pirmo uzvaru UCI Pasaules tūres sacensībās.

## Atsauces

## Ārējās saites
Stigjomizīdas

**Stigjomizīdas** () ir augstāko vēžu perakarīdu virskārtas kārta (citos avotos apakškārta). Tā agrāk tika klasificēta kā šķeltkājvēžu kārtas apakškārta. Kārtā ir divas dzimtas.

## Apraksts
Stigjomizīdām karapakss ir saaudzis ar priekšējiem četriem krūšu segmentiem, un dorsāli pārsedz divus vai četrus segmentus. Maksillulas endopodīts ir palpas veidā vai arī tā nav. Uz krūšu kājām nav žaunu. Pirmo krūšu kāju (žokļkāju) eksopodīts nav segmentēts, ir mazs vai arī tā vispār nav. Otro krūšu kāju (žokļkāju) eksopodīts ir labi attīstīts un posmots. Vēderkājas abiem dzimumiem ir divzaraini, taču reducēti (mazposmaini) un nekalpo par peldkājām. Trešajam līdz piektajam abdomena segmentiem apakšpusē starp pleopodiem ir šķērseniskas membrānveidīgas plātnītes, vai arī šīs plātnītes ir nelielas un savā starpā šķērseniski nesavienojas. Abos gadījumos tajos ir ieslēgti pleopodu protopodīti. Uropodu protopodīti ir dažādā mērā pagarināti par disto-mediālo izaugumu un aprīkoti ar lieliem dzelkšņiem. Katrā dzimtā ir konstatēti vai nu 4 vai arī 7 oostegītu pāri. Statocistu nav.

## Sistemātika
Stigjomizīdu kārtā ir 2 dzimtas, 2 ģintis un 16 sugas.

* **Stygiomysida** Tchindonova, 1981
:* Lepidomysidae Clarke, 1961
::* Spelaeomysis Caroli, 1924
:::* *[[Spelaeomysis bottazzii]]* Caroli, 1924
:::* *[[Spelaeomysis cardisomae]]* Bowman, 1973
:::* *[[Spelaeomysis cochinensis]]* Panampunnayil & Viswakumar, 1991
:::* *[[Spelaeomysis longipes]]* (Pillai & Mariamma, 1964)
:::* *[[Spelaeomysis nuniezi]]* Bacescu & Orghidan, 1971
:::* *[[Spelaeomysis olivae]]* Bowman, 1973
:::* *[[Spelaeomysis quinterensis]]* (Villalobos, 1951)
:::* *[[Spelaeomysis servatus]]* (Fage, 1924)
:::* *[[Spelaeomysis villalobosi]]* García-Garza, Rodríguez-Almaraz & Bowman, 1996
:* Stygiomysidae Caroli, 1937
::* Stygiomysis Caroli, 1937
:::* *[[Stygiomysis aemete]]* Wagner, 1992
:::* *[[Stygiomysis clarkei]]* Bowman, Iliffe & Yager, 1984
:::* *[[Stygiomysis cokei]]* Kallmeyer & Carpenter, 1996
:::* *[[Stygiomysis holthuisi]]* (Gordon, 1958)
:::* *[[Stygiomysis hydruntina]]* Caroli, 1937
:::* *[[Stygiomysis ibarrae]]* Ortiz, Lalana & Perez, 1996
:::* *[[Stygiomysis major]]* Bowman, 1976

## Atsauces
CrossChem

**SIA ''CrossChem*** ir [[Latvija]]s uzņēmums, dibināts 2007. gadā. Nodarbojas ar *AdBlue*, autoķīmijas, [[Minerālmēsli|minerālmēslu]] ražošanu un tirgošanu. Latvijas ražotne, termināls un birojs atrodas NAFTALUKA, [[Olaines pagasts|Olaines pagastā]], [[Olaines novads|Olaines novadā]]

2009. gadā uzņēmums sāka ražot karbamīda šķīdumu — *AdBlue®*, kurš nepieciešams automašīnām, kas aprīkotas ar SCR sistēmu un samazina [[NOx]] kaitīgo izmešu daudzumu. 2012. gadā ieguvis starptautisko Vācijas Auto Industrijas Asociācijas (VDA) sertifikātu un ir vienīgais akreditētais *AdBlue* ražotājs Baltijā. No 2012. gada sāka attīstīt *CrossChem'' ražotnes pasaulē. Līdz 2019. gadam ir atvērtas 15 pārstāvniecības pasaulē.

## Vēsturiskais pārskats
2006. gadā
- iegūst Dureal® AdBlue® pārstāvja tiesības Baltijā.

2007. gadā
- dibināts CrossChem SIA

2008. gadā
- kļūst par oficiālo YARA Air1® AdBlue® pārstāvi Latvijā,
- kļūst par oficiālo PULAWY AdBlue® pārstāvi Baltijā.

2009. gadā
- uzsāk AdBlue® ražošanu Latvijā, Rīgā.

2010. gadā
- uzsāk CrossChem ražotā AdBlue eksportu no Baltijas.
- atver meitas uzņēmumu Krievijā, Maskavā.

2011. gadā
- 100% akcionāre kļūst Irina Andersone

2012. gadā
- preču eksports sasniedz 37 valstis

2013. gadā
- tiek atvērta pārstāvniecība Austrālijā

2014. gadā
- uzsākta biroja, ražotnes un noliktavu kompleksa projektēšana Rīgā
- tiek atvērta pārstāvniecība Japānā un Somijā

2015. gadā
- darbu uzsāk CrossChem Termināls
- tiek atvērta pārstāvniecība Japānā un Somijā

2016. gadā
- tiek atvērta pārstāvniecība Zviedrijā un Igaunijā
- ieguva 2. vietu nominācijā — "Eksportspējīgākais komersants" mazo komercsabiedrību grupā, LIAA izsludinātajā konkursā “Eksporta un inovācijas balva 2016”
-Uzņēmums atvēris piecas ražotnes pasaulē

2017. gadā
- tiek atvērta pārstāvniecība Slovēnijā un Horvātijā
- ieguvis gada balvu — Gada izaugsme un atzinību kā Gada ražotājs un Gada eksportētājs no Ķekavas domes
- ieguva 2. vietu nominācijā "Importa aizstājējprodukts. ", LIAA izsludinātajā konkursā “Eksporta un inovācijas balva 2017”
- ieguva atzinību par sasniegumiem eksportā, Latvijas Tirdzniecības un rūpniecības kameras izsludinātais konkurss “Latvji, brauciet jūriņā”
- uzņēmums iekļūst Dienas Biznesa un Lursoft veidotajā strauji augošo kompāniju jeb Gazeļu sarakstā.
- Uzņēmums atvēris deviņas ražotnes pasaulē

2018. gadā
- tiek atvērta pārstāvniecība Honkongā un Ukrainā
2019. gadā
- tiek atvērta pārstāvniecība Lietuvā, Itālijā, Melnkalnē un Maķedonijā
- ieguva 1. vietu nominācijā — "Eksportspējīgākais komersants" mazo komercsabiedrību grupā, LIAA izsludinātajā konkursā “Eksporta un inovācijas balva

2019”
- ieguva 1. vietu nominācijā — "Rūpnieciskais dizains" (“AdBlue” uzpildes stacijas), LIAA izsludinātajā konkursā “Eksporta un inovācijas balva 2019”
- ieguva nomināciju — Nacionālais uzvarētājs, starptautiskā konkursā “European Business Awards”

## Atsauces
2019.—2020. gada NHL sezona

**2019.—2020. gada [[Nacionālā hokeja līga]]s sezona** bija 103. NHL sezona (102. spēlētā sezona). Regulārā sezona ilga no  līdz . Sezonā piedalījās 31 komanda. Regulārajā sezonā katra komanda aizvad;ija 82 spēles.

 notika 2019. gada NHL drafts. Ar pirmo numuru Ņūdžersijas "Devils" izvēlējās Džeku Hjūzu.

## Regulārā sezona
Trīs spēles tika aizvadītas Eiropā.  ''O2 arēnā'', Prāgā spēlēja Čikāgas "Blackhawks" un Filadelfijas "Flyers", kā arī  un 9. novembrī *[[Ericsson Globe]]* arēnā Stokholmā spēlēja Bufalo "Sabres" un Tampabejas "Lightning".

 Dalasā, Teksasā tika aizvadīta Ziemas klasikas spēle, kurā piedalījās Dalasas "Stars" un Našvilas "Predators". Tajā *Stars* uzvarēja ar 4—2.

 *[[Enterprise Center]]* arēnā Sentluisā norisinājās zvaigžņu spēle.

## Turnīra tabula

### Austrumu konference

### Rietumu konference

**Piezīmes**

* **treknraksts** — kvalificējās izslēgšanas spēlēm.

## Izslēgšanas spēles

### Izsēšanas kārta
Četras labākās komandas no katras konferences aizvada viena apļa turnīru, lai noskaidrotu kādā secībā tās tiks izsētas izslēgšanas spēļu pirmajā kārtā.

Austrumu konferences komandas spēles aizvada Scotiabank Arena hallē Toronto, bet rietumu konferences komandas — Rogers Place hallē Edmontonā.

#### Austrumu konference

#### Rietumu konference

### Kvalifikācijas kārta
Komandas, kas finišēja no piektās līdz divpadsmitajai vietai, aizvada spēles līdz trīs uzvarām, lai noskaidrotu komandas, kas kvalificēsies izslēgšanas spēļu pirmajai kārtai.

### Pirmā kārta

#### Austrumu konference

##### Filadelfijas "Flyers" — Monreālas "Canadiens"

***Filadelfija sērijā uzvarēja 4—2***

##### Tampabejas "Lightning" — Kolumbusas "Blue Jackets"

***Tampabeja sērijā uzvarēja 4—1***

##### Vašingtonas "Capitals" — Ņujorkas "Islanders"

***Ņujorka sērijā uzvarēja 4—1***

##### Bostonas "Bruins" — Karolīnas "Hurricanes"

***Bostona sērijā uzvarēja 4—1***

#### Rietumu konference

##### Vegasas "Golden Knights" — Čikāgas "Blackhawks"

***Vegasa sērijā uzvarēja 4—1***

##### Kolorado "Avalanche" — Arizonas "Coyotes"

***Kolorādo sērijā uzvarēja 4—1***

##### Dalasas "Stars" — Kalgari "Flames"

***Dalasa sērijā uzvarēja 4—2***

##### Sentluisas "Blues" — Vankūveras "Canucks"

***Vankūvera sērijā uzvarēja 4—2***

### Konferenču pusfināli

#### Austrumu konference

##### Filadelfijas "Flyers" — Ņujorkas "Islanders"

##### Tampabejas "Lightning" —  Bostonas "Bruins"

**Tampabeja sērijā uzvarēja 4''—''1**

#### Rietumu konference

##### Vegasas "Golden Knights" ''—'' Vankūveras "Canucks"

**Vegasa sērijā uzvarēja 4''—''3**

##### Kolorado "Avalanche" ''—'' Dalasas "Stars"

**Dalasa sērijā uzvarēja 4—3**

### Konferenču fināli

#### Austrumu konference

##### Tampabejas "Lightning" — Ņujorkas "Islanders"

**Tampabeja sērijā uzvarēja 4—2**

#### Rietumu konference

##### Vegasas "Golden Knights" — Dalasas "Stars"

**Dalasa sērijā uzvarēja 4—1**

### Finālsērija

**Tampabeja sērijā uzvarēja 4—2**

## Labākie spēlētāji

### Laukuma spēlētāji

## Latvijas hokejistu sniegums

### Laukuma spēlētāji

### Vārtsargi

## Atsauces

## Ārējās saites

* NHL mājaslapa
2020. gada UAE Tour

**2020. gada UAE ''Tour*** bija [[šosejas riteņbraukšana]]s daudzdienu sacensības, kas notika no 23. līdz 27. februārim [[Apvienotie Arābu Emirāti|Apvienotajos Arābu Emirātos]]. Tā bija otrā reize, kad notika *UAE Tour* sacensības un tās bija trešās sacensības [[2020. gada UCI Pasaules tūre]]s kalendārā.

Sākotnēji sacensībās bija plānoti septiņi posmi no 23. līdz 29. februārim. 27. februārī, pēc piektā posma finiša, tika paziņots, ka pēdējie divi sacensību posmi tiek atcelti saistībā ar [[COVID-19 epidēmija|satraukumu par koronavīrusu]]. Tā rezultātā par sacensību kopvērtējuma uzvarētāju tika pasludināts tā brīža līderis [[Ādams Jeitss]] (**). Arī pārējās klasifikācijās uzvaras piešķīra to līderiem pēc piektā posma.

== Komandas ==

Tā kā UAE *Tour* bija [[2020. gada UCI Pasaules tūre|UCI Pasaules tūres]] sacensības, visas 19 UCI *WorldTeam* komandas tika ielūgtas un uzaicinājumu pieņēma 18 no tām, izņemot **. Papildus tika uzaicinātas trīs UCI profesionālās kontinentālās komandas, veidojot 21 komandas [[pelotons|pelotonu]].



== Maršruts ==


== Posmi ==
=== 1. posms ===



=== 2. posms ===



=== 3. posms ===



=== 4. posms ===



=== 5. posms ===



=== 6. posms ===
*Atcelts*

=== 7. posms ===
*Atcelts''

## Rezultāti
### Kopvērtējums

### Papildu klasifikācijas

#### Punktu klasifikācija

#### Sprinta klasifikācija

#### Jauno braucēju klasifikācija

#### Komandu klasifikācija

## Atsauces

## Ārējās saites

* 
*
Grenctāles lidlauks

**Grenctāles lidlauks** (arī **Raiņa lidlauks**) ir likvidēts lidlauks Bauskas novada Brunavas pagastā. Izvietojies ziemeļrietumos no Grenctāles ciema  no tā centra. Lidlaukā bija viens  garš un  plats asfalta seguma skrejceļš. Izbūvēts padomju laikā un izmantots kā lauksaimniecības lidlauks. Mūsdienās privatizēts un gandrīz pilnībā norakts. Viena no būvēm, ko plānots *[[Rail Baltica]]* būvniecības laikā demontēt, jo dzelzceļa sliedes plānots būvēt tieši pāri skrejceļam, kā arī pilnībā nobloķējot vienīgo piebraucamo ceļu no Grenctāles puses.

## Attēlu galerija

Attēls:Rail Baltica (Grenctāles lidlauks).jpg|Ceļš uz lidlauku
Attēls:Grenctāles lidlauks 2.jpg|Skrejceļš
Attēls:Grenctāles lidlauks 3.jpg|Skrejceļa segums

## Atsauces

## Ārējās saites
* «Ryanair» Bauskas novadā būvēs savu lidlauku , Bauskas Dzīve. (1. aprīļa / joku dienas ziņa)
Zluktenes muiža

**Zluktenes muiža** ir apdzīvota vieta Bauskas novada Brunavas pagastā. Izvietojusies Mūsas labajā krastā pie Zluktenes muižas ēkas 11 km no pagasta centra Ērgļiem, 17 km no novada centra Bauskas un 84 km no Rīgas.

Apdzīvotā vieta izveidojusies ap Zluktenes muižas ēku kompleksu. Ietilpa teritorijā, ko jaunizveidotā Latvijas valsts 1921. gadā saņēma no Lietuvas (bijušās Kauņas guberņas teritorijas). 21. gadsimta 20. gados cauri ciemam plānots uzbūvēt *[[Rail Baltica]]* sliežu ceļu.

## Attēlu galerija

Attēls:Rail Baltica (Zluktenes muiža) 3.jpg|Zluktenes muižas saimniecības ēkas
Attēls:Rail Baltica (Zluktenes muiža) 2.jpg|Ceļš uz Zluktenes muižu


## Atsauces
Plakanā pēda

250px|thumb|Plakanā pēda
[250px|thumb|Plakanās pēdas [rentgens|rentgena uzņēmums]]

**Plakanā pēda** ir patoloģisks pēdas saplacinājums, kad pazūd tās dabiskais izliekums, radot pēdas amortizācijas traucējumus, sāpīgas izmaiņas mugurkaulā un skeletā kopumā. Pēdas deformācija tiek iedalīta gareniskajā un šķērsvelves plakanajā pēdā, bet sastopamai arī gadījumi, kad abi veidi konstatēti vienlaikus.

Viena pati plakanā pēda ir sastopama reti, parasti tā ir kopā ar citām pēdu deformācijām. Pie tam gareniskā plakanā pēda ar citām deformācijām sastāda 55,23%, bet šķērsvelves plakanā pēda kopā ar citām pēdu problēmām — 29,3%.

## Simptomi

Plakanās pēdas simptomi:

* Pēdu, ceļgalu, gurnu un muguras sāpes;
* Nedabiska smaga gaita un stāja;
* Cilvēkam ir vieglāk saliekties nekā pietupties ceļos;
* Jebkādas pēdas deformācijas — plakana pēda, kājas pirkstu neproporcionāls garums, kājas lielā pirksta kaula deformācija, podagra, ļoti plata pēda;
* Ceļgalu locītavu deformācija, kā arī kājas muskuļu neproporcionāla attīstība.

## Konstatēšana

Plakano pēdu parasti konstatē pārbaudot pēdas izliekumu. To dara, pēdu noziešot ar krāsu vai taukainu krēmu un ar abām kājām nostājoties uz papīra, turklāt kājām jābūt 10—15 cm attālumā vienai no otras. Tad jānovelk taisna līnija starp pēdas iekšējās puses izvirzītajām daļām, pēc tam jāatrod šai līnijai vidusdaļa un jānovelk līnija perpendikulāri pēdas pretējai malai, sadalot iegūto līniju trīs vienādās daļās. Veselas pēdas nospiedumam vajadzētu aizņemt vienu trešdaļu no līnijas, bet ne vairāk kā pusi. Ja pirkstu nospiedums pārsniedz šīs vērtības, jāsazinās ar ārstu, kurš veiks precīzāku diagnozi.

## Atsauces

## Ārējās saites
Kārlis Liepiņš

**Kārlis Liepiņš** var būt:

* Kārlis Liepiņš, strādnieks un politiķis, bijušais Latvijas Augstākās Padomes deputāts (1942—2006),
* Kārlis Liepiņš, bijušais latviešu hokejists, aizsargs (dzimis 1990. gadā).
2020. gada Pasaules čempionāts biatlonā

**2020. gada [[Pasaules čempionāts biatlonā]]** notika Antholcā (Anterselvā), Itālijā, laikposmā no 12. līdz 23. februārim. Čempionātā sacensības tika aizvadītas 12 disciplīnās: sprintā, iedzīšanā, individuālajā distancē, masu startā, stafetēs vīriešiem un sievietēm, kā arī 2 jauktajās stafetēs. Visās disciplīnās iegūtie punkti tika ieskaitīti 2019.—2020. gada Pasaules kausa kopvērtējumā.

Antholca par pasaules čempionāta norises vietu tika apstiprināta  Starptautiskās Biatlona savienības kongresā Kišiņevā, Moldovā. Uz čempionāta rīkošanu pretendēja arī Pokļuka (Slovēnija) un Oberhofa (Vācija). Sākotnēji bija pieteikusies arī Čehijas pilsēta Nove Mesto Morāvijā, bet tā atsauca savu kandidatūru pirms balsojuma. Antholca balsojumā ieguva 30 balsis, Pokļuka — 15, bet Oberhofa — 4.

Šī bija sestā reize, kad Antholca rīkoja pasaules čempionātu biatlonā, iepriekšējās reizes tas šajā vietā risinājās 1975., 1976. (tikai sprintā, kas tolaik nebija olimpisko spēļu programmā), 1983., 1995. un 2007. gadā.

## Sacensību kalendārs

## Medaļu ieguvēji
### Vīrieši

### Sievietes

### Jaukti

## Medaļu kopvērtējums
 Mājinieki

## Atsauces

## Ārējās saites
* IBU mājaslapa
Speleogrifvēži

**Speleogrifvēži** () ir augstāko vēžu perakarīdu virskārtas kārta.

## Apraksts
Galva saaug tikai ar vienu priekšējo krūšu segmentu, un to sedz īss karapakss ar uz priekšu vērstu īsu trīsstūrveida rostrumu. Zem karapaksa sānu malām, līdzīgi kā kumacejvēžiem un tanaīdvēžiem, izvietojas elpošanas dobumi. Lieli karošveidīgi žokļkāju epipodīti darbojas līdzīgi, kā kumacejvēžiem un tanaīdvēžiem, veidojot ūdens plūsmu, kas plūst gar acu kātiņiem. Acis ir zaudējušas fasetes un pigmentu. Septiņi krūšu kāju pāri ir apmēram līdzīgi un pilda ejkāju funkciju. Tiem visiem, izņemot beidzamo kāju pāri, ir eksopodīti, bet mātītēm uz pieciem priekšējiem kāju pāriem ir oostegīti, kas veido marsūpiju.

Uz pirmajiem četriem abdomena segmentiem ir divzarainas peldkājas (vēderkājas). To neposmotie zari gar malam ir klāti ar sariņiem, un, spriežot pēc to uzbūves, vēzīši varēja gan rāpot, gan peldēt. Piektais vēdera segments ir bez ekstremitātēm, bet sestajam ir uz aizmuguri vērsti divzaraini uropodi. Telsons ir ovāls un īss.

## Ekoloģija
Divas sugas *Spelaeogriphus lepiops* un *Potiicoara brasiliensis* ir sastopamas Dienvidāfrikas un Brazīlijas pazemes ūdeņos, alās. Bet abas Mangkurtu ģints sugas mīt tikai Rietumaustrālijas ūdens horizontos. Šāda plaša izplatība triju kontinentu ietvaros, kas kādreiz veidoja Gondvanas paleokontinentu, liecina par šīs grupas senumu. Fosilā suga *Acadiocaris novascotica* nāk no Kanādas apakšējā karbona nogulumiem, un liecina ka sākotnēji speleogrifvēži dzīvoja Laurāzijas jūrās, bet ar laiku migrēja uz Gondvanu un pārcēlās no jūrām uz saldūdens baseiniem.

Par mūsdienu speleogrifvēžu dzīvesveidu ir maz ziņu. Tie neizaug garāki par 1 centimetru, un, domājams, barojas ar detrītu.

## Sistemātika
Kārtā ir 1 recenta dzimta ar 3 ģintīm un 4 sugām. Papildus šajā pašā dzimtā ir viena izmirusi ģints un suga no juras perioda, kā arī vēl viena izmirusi paleozoja dzimta ar vienu sugu no karbona perioda.

* **Spelaeogriphacea** Gordon, 1957
:* † Acadiocarididae Schram, 1974
::* † Acadiocaris Brooks 1962
:::* † *[[Acadiocaris novascotica]]* (Copeland) 1957
:* Spelaeogriphidae Gordon, 1958
::* † Liaoningogriphus Shen et al., 2014
:::* † *[[Liaoningogriphus quadripartitus]]* Shen et al., 2014
::* Mangkurtu Poore & Humphreys, 1998
:::* *[[Mangkurtu kutjarra]]* Poore & Humphreys, 2003
:::* *[[Mangkurtu mityula]]* Poore & Humphreys, 1998
::* Potiicoara Pires, 1987
:::* *[[Potiicoara brasiliensis]]* Pires, 1987
::* Spelaeogriphus Gordon, 1958
:::* *[[Spelaeogriphus lepidops]]* Gordon, 1958

Liaoningogriphus quadripartitus Shen Yan-bin & Taylor,

(†) — izmirušu organismu grupa.

## Atsauces
MERS

thumb|MERS koronavīruss ir vīruss, kurš izraisa saslimšanu ar MERS.

**MERS** jeb **[[Tuvie Austrumi|Tuvo Austrumu]] respiratorais sindroms** ( — "Vidējo Austrumu respiratorais sindroms") ir respiratora vīrusu infekcija, kuru izraisa MERS koronavīruss (*MERS-CoV*).

## Epidēmija
Šīs slimības pirmā epidēmija notika no 2012. gada jūnija līdz 2015. gadam. Šīs epidēmijas laikā ar MERS saslima 1329 un nomira 525 cilvēki (39% saslimušo).

2018. gadā sākās otrais epidēmijas vilnis, kas joprojām turpinās. Līdz 2020. gada oktobrim kopā reģistrēti 2494 saslimušie un 858 mirušie.

### Pirmās epidēmijas statistika (līdz 2015. gadam)

## Skatīt arī
* SARS
* COVID-19 pandēmija

## Atsauces

## Ārējās saites
Latvijas Gada balva sportā 2019

**[[Latvijas Gada balva sportā|Latvijas Gada balvas sportā]] 2019** ceremonija notika Latvijas Televīzijā 2019. gada 19. decembrī. Balvas tika pasniegtas 14 nominācijās. Par gada labāko sportistu sesto reizi tika atzīts skeletonists Martins Dukurs, bet gada labākās sportistes balvu otrreiz pēc kārtas saņēma tenisiste Anastasija Sevastova.

Balva par mūža ieguldījumu tika piešķirta hokeja entuziastam, Talsu hokeja kluba dibinātājam un vadītājam Imantam Ziediņam.

Ceremoniju vadīja žurnālisti Uģis Joksts, Karīna Rubene un Reinis Ošenieks. Muzikālos priekšnesumus sniedza Aminata un Linda Leen, kā arī tautas mūzikas grupa "Tautumeitas".

## Laureāti

## Atsauces
Jevgeņijs Lukjanovs

**Jevgeņijs Lukjanovs** (, dzimis ) ir Krievijas valstsvīrs un diplomāts.

## Dzīvesgājums
Absolvējis Ļeņingradas Valsts universitāti, pēc izglītības angļu valodas filologs. No 1974. līdz 1981. gadam strādāja Ļeņingradas militārajā rūpnīcā "Impulss". Bija PSRS žurnālistu savienības Ļeņingradas nodaļas valdības sekretāra vietnieks. No 1984. līdz 1990. gadam strādaja PSRS ārlietu ministrijā. Pēc tam īsu laiku bija Valsts Ermitāžas direktora vietnieks. No 1993. līdz 2006. gadam ieņēma *Dresdner Bank* un VTB bankas vadošus amatus. No 2010. līdz 2016. gadam strādāja Krievijas Federācijas Drošības padomē.

No 2016. gada 15. decembra līdz 2021. gada 15. martam bija Krievijas vēstnieks Latvijā. Iestājies amatā 2017. gada 7. februārī, nomainot Aleksandru Vešņakovu. No 2021. gada 15. marta līdz 2022. gada 14. janvārim bija Krievijas vēstnieks Baltkrievijā.

## Atsauces

## Ārējās saites

* Биография на сайте Центра военно-политических исследований МГИМО 
* Biogrāfija Krievijas Ārlietu ministrijas mājaslapā
Stefanija Liberakaki

**Stefanija Liberakaki** (, ; dzimusi ), labāk pazīstama ar savu skatuves vārdu **Stefanija**, ir grieķu-nīderlandiešu dziedātāja un aktrise. Bija plānots, ka viņa piedalīsies Covid-19 pandēmijas dēļ atceltajā 2020. gada Eirovīzijas dziesmu konkursā Roterdamā, Nīderlandē, pārstāvot Grieķiju ar dziesmu *Superg!rl*.

## Atsauces
Pršībrama

**Pršībrama** () ir pilsēta Čehijā, Vidusčehijas apgabala Pršībramas apriņķī Litavkas krastos. Pilsētā dzīvo aptuveni 33 000 iedzīvotāju. Pršībramā atrodas kalnrūpniecības muzejs un svētceļojumu vieta *Svatā Hora* (Svētais kalns).

## Vēsture

Rakstos pirmoreiz minēta 1216. gadā. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija Freiberga Čehijā (). No 1918. gada — Čehoslovākijas sastāvā. Kopš 1993. gada — Čehijā.

## Sports
Pilsētā bāzēts 1928. gadā dibinātais Čehijas futbola 1. līgas klubs 1. FK Příbram.

## Cilvēki

* Antonīns Dvoržāks (1841–1906), komponists
* Jans Drda (1915–1970), rakstnieks
* Františeks Drtikols (1883–1961), fotogrāfs

## Atsauces

## Ārējās saites

*
Bētakoronavīrusi

**Bētakoronavīrusi** ir viena no koronavīrusu dzimtas ortokoronavīrusu apakšdzimtas četrām ģintīm.

Tie ir RNS vīrusi, kas parasti izraisa dzīvnieku infekcijas, bet atsevišķi bētakoronavīrusi spēj inficēt arī cilvēkus, izraisot SARS (2002—2003), MERS (2012—2015) un COVID-19 (kopš 2019) epidēmijas.

## Klasifikācija
Ir atklātas piecas bētakoronavīrusu apakšģintis jeb līnijas:
* embekovīrusu apakšdzimta (A līnija), kurai pieder HCoV-OC43 vīrusu sugas, kas spēj inficēt cilvēkus. 2005. gadā Ķīnā atklāta arī HCoV-HKU1 vīrusu suga;
* sarbekovīrusu apakšdzimta (B līnija), kurai pieder SARS-CoV un SARS-CoV-2 vīrusu sugas, kas spēj inficēt cilvēkus;
* merbekovīrusu apakšdzimta (C līnija), kurai pieder MERS-CoV vīrusu sugas, kas spēj inficēt cilvēkus;
* nobekovīrusu apakšdzimta (D līnija), kurai pieder *Rousettus* ģints sikspārņu HKU9 (BtCoV-HKU9) vīrusu suga, kas atklāta Ķīnā 2011. gadā;
* hibekovīrusu apakšdzimta, kurai pieder sikspārņu Hp-bētakoronavīrusu vīrusu suga (*Bat Hp-betacoronavirus Zhejiang2013*), kas atklāta Ķīnā 2013. gadā.

## Ārējās saites